Պայթյունավտանգ է, որովհետև տարածաշրջանի սուբյեկտները այնքան են կտրված իրականությունից, բացարձակ չեն ընկալում՝ ինչ է կատարվում, որ ցանկացած դրսի ազդեցություն կարող է իրավիճակը պայթեցնել։ Իսկ մենք տեսնում ենք, թե ինչ ազդեցություններ են լինում. եթե առաջ մի խոսք էին ասում, զեկույց էին հրապարակում, հիմա ԱՄՆ-ը բացահայտ մտել ու ջարդ է կազմակերպել։ Ադրբեջանը դա հասկացել է, ինչ-որ քայլեր է անում, Հայաստանում որոշել են սեղանի տակ մտնել, ինչպես միշտ անում են։ Մերոնց թվում է՝ իրենք խրամատում են, կարող են սպասել, որ վտանգն իրենց վրայով անցնի, էլ չգիտեն, որ խրամատում էլ է ինչ-որ բան լինելու։